google/wiki40b huggingface dataset:
Conoderus

Utseende

Små til ganske store (5-40 millimeter), avlange, gjerne blankt brunlige smellere, kan ha gule tegninger. Kroppen er tett kledt med lyse, matte skjell. Antennene er trådformede og nokså korte.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og noen av disse artene kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse

Slekten er utbredt i varme områder over mye av Jorda.
Håvard Jørgensen

Satyricon

Jørgensen var medlem i bandet Eczema, som startet opp i 1991. Eczema vant (som første death metal-band) Oslomesterskapet i Rock i 1992 , og siden skiftet navn til Satyricon). Jørgensen deltok på bandets to demoer. På den første spilte han gitar, mens han spilte bassgitar og var vokalist på den andre. The Forest Is My Throne fikk velvillig omtale, men han sluttet i bandet for å være med i Ulver.

Senere band

Han var gitarist i Ulver fra 1993 til 1998, og session-gitarist i ettertid. Han har vært vokalist, gitarist og låtskriver i Snøhvitt, en alternativ pop/rock-gruppe, siden 2013.
Solskinn og sang

Solskinn og sang er et musikkalbum med Kari Svendsen, utgitt i 1982.
Verdenscupen i roing

Verdenscupen i roing er en internasjonal serie av konkurranser i roing. Verdenscupen er arrangert av FISA, og ble for første gang arrangert i 1990.
To the World

To the World er et musikkalbum med Admiral P og Nico D, utgitt i 2009. Dette er duoens debutalbum.
Lee Wallard

Karriere

Wallard startet med racing i 1935, og deltok i grusbaneløp og midget cars. Han kjørte mellom 1941 og 1954 i alt 46 løp i AAA National Series, og vant seks av dem. Mellom 1948 og 1951 deltok Wallard fire ganger i Indianapolis 500, og i 1951 vant han løpet i en Belanger Special. Dermed kom har også inn på seierslisten for Formel 1 ettersom Indy 500 fra 1950 til 1960 telte med i VM-sammendraget. En uke etter at han vant Indianapolis 500 ble Wallard skadet i et billøp i Reading, Pennsylvania. Han fikk alvorlige brannskader da bilen hans tok fyr helt på slutten av løpet. Han lå på sykehus i flere måneder, og gjennomgikk i alt 27 hudtransplantasjoner. 
Han forsøkte senere å gjenoppta sin racingkarriere, men på grunn av skadene var han ikke lenger konkurransedyktig. Etter at ha lagt opp som racerfører bygde han en motorveirestaurant og forsøkte seg også som racinginstruktør. Han døde av hjerteinfarkt i 1963.
Nigel de Grey

Bakgrunn

Han var sønn av rektor for Copdock i Suffolk, og barnebarn av 5. Lord Walsingham. Nigel de Grey ble utdannet ved Eton College og lærte seg flytende fransk og tysk. I 1907 begynte han å arbeide i William Heinemanns forlag. Han giftet seg i 1910. Ettersom han var sky og fysisk liten, fikk han tilnavnet the door mouse av en kollega.

Første verdenskrig

De Grey ble med i Royal Naval Volunteer Reserve og tjenestegjorde først i Belgia. Tidlig i 1915 ble han overført til Naval Intelligence Division (NID), Room 40 – som drev med kryptoanalyse.
Han, Dilly Knox og presten William Montgomery dechiffrerte det såkalte Zimmermanntelegrammet den 17. januar 1917. Dette var en meddelese fra den tyske utenriksminister Arthur Zimmermann til den tyske ambassadør Heinrich von Eckardt i Mexico, om å love meksikanerne støtte til å gjenerobre Arizona, Texas og New Mexico i tilfelle de allierte seg med Tyskland, og angrep USA dersom landet skulle oppgi sin nøytrtalkitet og støtte britene. Britene og amerikanerne offentliggjorde telegrammet, noe som bidro til å oppildne den amerikanske opinion og til å fremskynde/utløse amerikansk inntreden i første verdenskrig.
De Grey ble forfremmet, og fikk så lede NIDs middelhavsavdeling. Han ble liaison til den italienske marineetteretning og fokuserte på østerriksk chiffertrafikk.

Annen verdenskrig

Under annen verdenskrig ble Nigel de Grey sendt til Bletchley Park hvor han konsentrerte seg om tysk kommunikasjon chiffrert ved hjelp av krypteringsmaskinen «Enigma». I september 1941 kunne han rapportere til statsminister Winston Churchill de første meldinger fra tyske myndigheter til sine politibataljoner som systematisk ødela landsbyer og fjernet deres innbyggere.

Etterkrigstiden

Etter krigen forble han i den britiske signaletterretning, der han i GCHQ etterhvert ble assisterende direktør og ledet arbeidet med å tolke sovjetisk kommunikasjon. Han gikk av med pensjon i 1951, og fikk ikke lenge etter hjerteslag ved Oxford Street i London og døde.
Pølsemaker

Pølsemaker er et håndverksyrke innen kjøttfaget. Pølsemakeren arbeider med å foredle kjøttråvarer etter slakting med fin og grovdeling. Selv om yrkestittelen bruker betegnelsen pølse-, og produksjon av gode pølsevarer er en viktig del av fagkunnskapen, står også produkter som deiger, farser, posteier, ruller, skinker og pålegg og prosesser som salting, røyking og speking samt produksjon av ferdigmat på pølsemakerens oppdragsliste.
Det skilles mellom tradisjonelle pølsemakere og industripølsemakere. Andre, tilliggende håndverksyrker er slakter, butikkslakter og kjøttskjærer.

Utdannelse i Norge

En pølsemaker med svennebrev, kan videreutdanne seg til pølsemakermester og kvalifisere seg for mesterbrev i sitt fag. Praktiske svenneprøven går over en dag i bedrift eller eget egnet sted. På svenneprøven skal det skjæres helt ned en halv storfe til indrefilet, rundbiff, flatbiff og så videre Halv gris til koteletter, surret stek og så videre Lage en røkt pølse for eksempel wiener, røkt kjøttpølse. En kokt pølse for eksempel sosisser, medisterpølse, alt fra grunnen av. Riktig håndtering av maskiner og utstyr. 2 eller 3 sensorer vil stille spørsmål under svenneprøven. Etter bestått teoretisk og praktisk prøve, blir man tildelt svennebrev.
Pølsemaker er nært tilknytning til slakterfaget. Utdannelsen til pølsemaker har den mest allsidige utdannelsen innen kjøttfaget. Den har samme utdannelsen som butikkslakter og kjøttskjærer. Det er også vanlig at pølsemaker jobber sammen med slakter, da mer som en hjelper.
Pølsemakere arbeider i håndverksbedrifter som produserer kjøttvarer for salg, i slakterbutikker, i supermarkeder med betjent kjøttdisk/-avdeling og produksjon eller i industrianlegg for kjøttvareproduksjon.
Utdannelsen er 4 år. 2 år på skole, 2 år i bedrift.
Karl Maria Schilling

Prest

Han gikk inn i novisiatet i Belgia og ble ordinert der. Som prest virket han i Belgia, Frankrike og Italia. Det fortelles at han ikke var noen stor predikant, men han ble vidt kjent for sin dyktighet som sjelesørger. Schilling ble kalt til landsbyen Mouscron hvor folk var fattige i troen, men rike på åndelighet. Der ble han skriftefar ikke bare for områdets arbeiderbefolkning, men også for flere internatskoler og ved et par hospitaler, samt for nonneklostre og mange prester og lærde som kom langveis fra for å møte ham, til tross for at han fremdeles snakket like dårlig fransk. Han fant sin skriftestol beleiret fra den tidlige morgenstund, med det samme han hadde tatt av messeklærne etter sin messe og kom ut av sakristiet. Dagen lang ringte klokken uavlatelig og sa fra at noen ville skrifte for ham. Det hendte at et skriftebarn holdt ham i en hel time, mens andre kom flere ganger i løpet av en dag for riktig å få forklart ham sine ulykker og vanskeligheter.
Gjennom sitt virke ble han snart kjent som «den hellige pateren», «den lange helgenen» og «helgenen fra Mouscron». Han tok opp arbeidet på det nye stedet med den samme lyse glede, tro og tillit som før. Han kom også i forbindelse med flere nordmenn som reiste for å besøke ham. Hans innflytelse steg med årene, «bare det å se ham virket oppbyggende».
Schilling kom aldri tilbake til Norge, men han fikk likevel stor innflytelse på Den katolske kirkes fremgang i landet.
Kort tid etter hans død begynte mange å valfarte til hans grav i Mouscron, og 24. mars 1936 ble hans legeme flyttet til barnabittpatrenes kirke, hvor det ble lagt i et sidekapell. Hans grav besøkes fortsatt ofte av pilegrimer.
Larisa (prefektur)

Geografi

Larisa er det nest største prefekturet i Hellas og bare Aitolia og Akarnania er større. I Larisa ligger blant annet Tempedalen og den nordøstlige delen av elva Piniós. Det høyeste fjellet i Hellas, Olympos, ligger i prefekturet og rager 2 917 moh. Klimaet er mer kontinentalt enn noe annet sted i Hellas, men lavtliggende områder har middelhavsklima med tørre og varme somre og milde til kjølige vintre. Temperaturrekorden i prefekturet er 45,2 °C på det varmeste og -21,6 °C på det kaldeste. Larisa er ofte det varmeste området i Hellas om sommeren, og det kaldeste om vinteren. 
Larisa grenser til prefekturene Pieria i nordøst, Kozani i nordvest (begge i Makedonia), til Trikala i vest, Karditsa i sørvest, Fthiotis i sør, Magnesia i sørøst og til Egeerhavet i øst. Sørlige, nordlige og nordvestlige områder er skogkledd, mens Den thessaliske sletten dekker sentrale områder. Voivisjøen ligger i sørøst.

Historie

Området rundt Larisa var hjemstedet til pelasgerne fram til det ble en del av gresk kultur. Området ble invadert og styrt av Kongeriket Makedonia et par hundreår senere. Etter hvert tok Romerriket over etter den tredje makedonske krigen og senere igjen ble det en del av Østromerriket. På 1400-tallet erobret Det osmanske riket området. Under den greske selvstendighetskrigen i 1821 prøvde grekerne å frigjøre området, men det ble værende under osmanene. Først i 1881 ble Larisa og resten av Thessalia en del av Hellas. De nordlige områdene, inkludert Tyrnavos, Elassona, Sarantaporo, Tempedalen og Olympos ble ikke invadert før balkankrigene i 1913. Et av de mest kjente slagene i krigene var slaget ved Sarantaporo der grekerne slo tyrkerne. Hele prefekturet ble da omsider gresk. 
Under den gresk-tyrkiske krigen i 1920–1922 kom flyktninger til prefekturet og dannet flere landsbyer her. Noen av disse vokste slik at de ble byer.
Alessio Cerci

Landslaget

Han debuterte for det italienske landslaget den 21. mars 2013 i en treningskamp mot Brasil, en kamp som endte 2-2. Han ble tatt ut i den italienske troppen til både FIFA Confederations Cup 2013 og VM 2014.
Norgesmesterskapet i fotball for menn 1911

Norgesmesterskapet i fotball for menn 1911 ble vunnet av Lyn etter finaleseier 5-2 over Urædd den 8. oktober. 5000 tilskuere overvar kampen som ble spilt på Gamle Frogner stadion i Kristiania. Dommer var Rune Gelford, Sverige. Dette var 4. gang på rad Lyn vant et norgesmesterskap.
Lyns vinnerlag: Reidar Amble Ommundsen, Paul Due, Per Skou, Erling Andersen, Nikolai Ramm Østgaard, Ragnar Waldrop, Ragnvald Heyerdahl-Larsen, Kristian Krefting, Victor Nysted, Rolf Maartmann, Erling Maartmann.
Urædds lag: Reidar Othar Berg, Ivan Abrahamsen, Ralf Ording Helgesen, Emil Olsen, Conrad M. Carlsrud, Lauritz Halvorsen, Tellef Nilsen, Michael Isaksen, Jac. Brynhildsen, Carl Pedersen, Sigfred Pedersen.
MS «Hornelen» (1952)

MS «Hornelen» er et lasteskip bygget i 1952 for Fylkesbaatane i Sogn og Fjordane. Skipet var blant de første i Norge som var spesialbygget for palletransport, og gikk i for rederiet frem til 1986.
Erik Werner

Bakgrunn

Werner har medisinsk embedseksamen fra Universitetet i Oslo fra 1986. Han har vært tilknyttet Allmennmedisinsk Forskningsenhet i Bergen og Uni Research, men er nå professor i allmennmedisin ved UiO.  Werner har vært fastlege i Arendal siden 1990,Kystveien Legesenter Eydehavn legekontor.

Doktorgrad

Werner tok doktorgrad i medisin på Universitetet i Bergen i med avhandlingen Media campaign for improving Knowledge, Attitude and Practice in low back pain – An evaluation of the «Active Back» project fra 2007. Den ble skrevet som resultat av Werners oppgave som prosjektleder i forskningsprosjektet Aktiv Rygg. Avhandlingen viser at aktivitet er best mot dårlig rygg, og at man bør gå på jobb selv om man sliter med ryggproblemer. Det gjør at man blir raskere frisk og slipper langvarig sykefravær. Avhandlingen består av fire artikler, som alle er publisert i anerkjente internasjonale tidsskrifter.
Rettsprinsipp

Et rettsprinsipp er et prinsipp brukt i rettvitenskapelig sammenheng. Betegnelsen kan i jussen beskrive alt fra egne vurderinger, en pedagogisk sammenfatning av enkeltregler til grunnleggende menneskerettigheter. Det er vanlig å bruke betegnelsen prinsipp om sammenfatninger av forskjellige normer, regler eller retningslinjer. 
Prinsipper kan stå i motsetning til pragmatisme. I dagligtalen er det er en grunnleggende motsetning mellom å holde seg til prinsipper og å være pragmatisk. Det er forskjeller mellom i alle fall visse varianter av prinsippbruk og pragmatismen. I den grad prinsippene tillegges et bestemt innhold og knyttes til grunnleggende rettigheter, fjerner prinsippene seg fra pragmatismens orientering mot erfaringer og konsekvenser. Da blir prinsipptekningen nærmere det å være prinsipiell, i den vanlige betydning av ordet, og fjerner den fra pragmatismens problemorientering.
Når rettsvitenskapen henviser til prinsipper kalles det rettsprinsipper. Rettsprinsipp er ikke et entydig begrep, men det handler alltid om noe som oppfattes som overordnet og grunnleggende. Det at noe kalles et prinsipp har ikke noen selvstendig rettslig betydning. Den rettslige betydningen avhenger av hva som er grunnlaget for å kalle noe et rettsprinsipp. Noen av nåtidens rettsprinsipper har sitt grunnlag langt tilbake i historien. Nøyaktig hva et rettsprinsipp til envher tid inneholdt vil avhenge av den historiske sammenhengen.
Tverrpolitisk Valgliste (Rødøy)

Tverrpolitisk Valgliste er en tidligere politisk liste i Rødøy kommune på Helgeland i Nordland. Listen ble opprettet i 1979, og erstattet de to tidligere lokale listene Fastlandets frie velgeres liste og Samarbeidernes uavhengige valgliste.
Listen stilte til valg ved kommunevalget i 1979 og fikk inn én representant i kommunestyret. Den stilte ikke til valg i 1983. Under valget i 1987 fikk listen inn 6 representanter og ble største politiske parti i kommunestyret. Gustav Lorentzen ble valgt inn i formannskapet fra listen og ble varaordfører i kommunen fra 1988 under et valgteknisk samarbeid med Det norske Arbeiderparti. Fra 1989 til 1991 var han kommunens ordfører.
Ved valget i 1991 mistet listen tre av sine seks mandater. Og det valgtekniske samarbeidet med Arbeiderpartiet opphørte. Gustav Lorentzen fortsatte i formannskapet fra listen frem til 1995.
Listen stilte ikke ved valget i 1999. Listens opphør skyldes ikke minst tilsynekomsten av den konkurrerende lokale listen Rødøy Fellesliste, som kom inn i 1987 og har vært representert siden da. I 2011 stilte også den lokale listen Stø Kurs opp for første gang.
Fritz Fischer (lege)

Bakgrunn

Han studerte medisin først i Bonn og senere i Berlin og Leipzig, og tok sin avsluttende eksamen i Hamburg i 1938. 
Før karrieren i SS var Fischer assistent til Berthold Ostertag i Rudolf-Virchow-Krankenhaus i Berlin.

Etter krigen

Ett år etter ble Fischer tiltalt under Legeprosessen og dømt til livsvarig fengsel for krigsforbrytelser og forbrytelser mot menneskeheten. Straffen ble senere omgjort til 15 års fengsel, og han ble løslatt allerede i 1954.
Han fikk tilbake sin legelisens og fikk så etter hvert en ny karrière i etterkrigstidens Tyskland, ved farmasiselskapet Boehringer Ingelheim.
Altenworth vannkraftverk

Altenworth vannkraftverk er en demning med vannkraftverk i Østerrike. Den er anlagt i Donau. Byggingen av kraftverket og demningen var ferdig i 1976. Installert vannkrafteffekt er 351 MW. Årlig produksjon fra anlegget er 1,95 TWh elektrisk kraft.
Røsslyngmåler

Utseende

En middelsstor (vingespenn 31 – 40 mm), middels kraftig, lyst askegrå måler. Hannen har fjærformede antenner. Forvingen har to mer eller mindre tydelige, mørke tverrlinjer som avgrenser et trapesformet område, midt i dette en rund, mørk flekk.

Levevis

Røsslyngmåleren lever på lynghei og torvmyrer. Larvenes næringsplanter er røsslyng (Calluna vulgaris) og andre lyng-arter (Erica spp.). De voksne sommerfuglene flyr i juni – juli.

Utbredelse

Arten finnes i Europa fra Storbritannia i vest til Ukraina i øst, men det er endel huller i utbredelsen innimellom. Den finnes også videre østover til Stillehavet. I Norge er den funnet her og der langs kysten vestover til Rogaland, men den er sjelden overalt og er regnet som en sterkt truet art i Norge.
Kom följ med i vår karusell

Kom följ med i vår karusell er et musikkalbum med Agnetha Fältskog og Christian Ulvaeus, utgitt i 1987.
U23-middelhavsmesterskapet i friidrett 2014

U23-middelhavsmesterskapet i friidrett 2014 var den første utgaven av dette toårlige friidrettsmesterskapet for utøvere under 23 år. Det ble arrangert i Aubagne i Frankrike fra 4. til 5. juni 2014.
Den indomalayiske sone

Den indomalayiske sone (7,5 mil. km²) er en økosone (en biogeografisk region) som omfatter Afghanistan, det indiske subkontinent og Sørøst-Asia sør til Wallacelinjen. Sonen er en av åtte økosoner som kloden vår deles inn i. Den beskrives også som den indomalayiske regionen og den orientalske regionen. Den indomalayiske sone deles videre inn i en rekke økoregioner (se økoregioner i Global 200 for detaljer).
Den indomalayiske regionen deler ei felles evolusjonær historie og har biotoper for mange felles unike plante- og dyrearter. Noen kan være vanlige i hele området, mens andre er unike for spesifikke områder. Men de deler et felles opphav. Mye av sonen har vært skogdekt, men preges nå i økende grad av avskoging. Tresorter av Dipterocarpaceae har vært og er den dominerende skogtypen i sonen. Trærne kan bli 40–70 m høye. Mange av artene er svært verdifulle som tømmer.
Det biologiske skillet mellom den indomalayiske sone og den australasiatiske sone er Wallacelinjen.
Plomme

Plommer i Norge

Plommer er første gang kjent Norge fra vikingtidsgraver i Agder.
MathWorld

MathWorld er et nettbasert matematikk-referanseverk, sponset av Wolfram Research Inc., skaperne av Mathematica. Den er også delvis finansiert av National Science Foundations National Science Digital Library ved University of Illinois at Urbana-Champaign.
Diplocephalus cristatus

Utseende

Diplocephalus cristatus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Den en av flere like arter med lysere litt «grå» bakkropp, mørkt rødbrun forkropp og lysere gulrøde bein.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Naturlig transformasjon

En naturlig transformasjon er en transformasjon som tar en funktor til en annen på en måte som respekterer funktorstrukturen. Naturlige transformasjoner kan dermed sees på som funksjoner mellom funktorer, og dette kan formaliseres gjennom funktorkategorier.

Definisjon

Dersom F : C → D og G : C → D er to kovariante funktorer mellom kategoriene C og D, er en naturlig transformasjon fra F til G en tilordning η som for hvert objekt X i C tilordner en morfi ηX : F(X) → G(X) kalt komponenten ved X, slik at det følgende diagrammet kommuterer: 
Dersom F eller G er kontravariante, erstattes de med henholdsvis Fᵒᵖ eller Gᵒᵖ i definisjonen over.
Mortification

Mortification er et kristent ekstrem metal-band fra Australia, stiftet i 1990 av Steve Rowe.
Årets spiller i norsk bandy

Årets spiller i norsk bandy er en pris utdelt av bandyseksjonen i Norges Bandyforbund. Prisen går til personen klubbene i Eliteserien mener var den beste spilleren i sesongen som gikk. Prisen ble utdelt i herreklassen første gang i 1997 og i dameklassen første gang i 2007.
Aegus (s.str.) currani

Utseende

En stor (44-62 millimeter), avlang, noe flat, halvmatt svart hjortebille. Dersom kroppslengden legges til grunn er dette den største arten i slekten Aegus. Arten utmerker seg særlig ved hannens lange og slanke mandibler (kjever). Hannen har stort, bredt hode og lange, slanke, sigdformede kjever, disse er nesten så lange som hode + pronotum og har et par store tenner i den indre delen, flere ganske små i den ytre. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er halvblankt, fint og tett punktert. Pannen har et to-tannet fremspring i midten. Hodet er ikke utvidet bak fasettøynene. Pronotum er avrundet rektangulært, mye bredere enn langt, innsnevret ved roten, halvblankt, fint og spredt punktert, langs ytterkanten med en bord av tette, korte, rødbrune hår. Dekkvingene er litt hvelvede med fine, skarpe punktstriper, kraftig punkterte ved roten og langs ytterkanten. Liksom pronotum er de kantet med rødbrune hår, men denne borden er noe bredere her. Beina er svarte. Hunnen er mindre enn hannen uten forstørret hode og kjever, kroppen er tett og kraftig punktert og nokså matt. Små hanner har tettere og kraftigere punktering enn de store, og ligner slik mer på hunnene.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på Filippinene (Luzon).
Mimetaxalus

Utseende

Middelsstore, avlange trebukker. Antennene er tynne og noe lengre enn kroppen. Pronotum er tønneformet, dekkvingene litt bredere enn pronotum, jevnbrede, tett og fint punkterte. Beina er forholdsvis korte.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt på Madagaskar.
Studentsamskipnaden i Finnmark

Studentsamskipnaden i Finnmark (SiF) var en av Norges studentsamskipnader. SiF dekket velferdsbehovene til vel 2 000 studenter ved Høgskolen i Finnmark.
SiFs øverste organ var styret med flertall av studentrepresentanter.
Den første virksomheten startet i Alta i 1974 da Stiftelsen studentboliger ble etablert. I 1989 ble stiftelsen omdannet til Studentsamskipnaden i Finnmark.
Det ble besluttet å fusjonere SiF med Studentsamskipnaden i Tromsø fra 1. januar 2014.
20 Greatest Hits

Sporliste

Alle sanger skrevet av Lennon/McCartney.
Troon

Etymologi

Navnet Troon har antagelig en brytonisk eller kanskje piktisk opprinnelse, et stedsnavnet som er beslektet med walisisk trwyn, som betyr «nese» eller «kapp», noe som kan henspille på en odde ved byens havn. Da skotsk-gælisk ble det dominerende språket er det mulig at den gæliske formen An t-Sròn («nesen») ble benyttet for navnet Troon. Ettersom ordene sròn og trwyn er beslektet, kan det lett ha blitt tilpasset og adoptert fra det ene språket og til det andre. Dette er tilsvarende det gæliske navnet Stranraer (An t-Sròn Reamhar, «den feite nesen»), som ligger lengre sør på kysten. Imidlertid er det ikke sikkert at An t-Sròn var det gæliske navnet da bruken av det ikke kan bli sporet lengre tilbake enn til Johnstons Place-names of Scotland (1932). Det er mer sannsynlig at det ble stavet på nytt på gælisk, som An Trùn. Navnet An Truthail ble for øvrig benyttet av gæliske talere på naboøya Arran fram til 1900-tallet.

Sport

Byen er kjent for sin golfbane, Royal Troon, grunnlagt 1878, som er en av klubbene som er vertskap for Open Golf Championship. Det er også andre aktiviteter som brettseiling og kiteboarding. Byen er representert av fotballklubben Troon FC som spiller på Portland Park som ligger nær byens sentrum i Portland Street.
Nøtterøy golfbane

Kulturminner

På Nøtterøy golfbane er det registrert ti kulturminner fra jernalderen, hvorav sju bosetnings-/aktivitetsområder, ett veianlegg, ett gravfelt og éi rydningsrøys. Alle kulturminnene bortsett fra to av bosetningsaktivitetsområdene er freda.